Γεώργιος Καστανίδης

Ο Γεώργιος Καστανίδης του Χαραλάμπους (Μεταλλείο Ταύρου Μικράς Ασίας, 26 Οκτωβρίου 1920 - Θεσσαλονίκη, 18 Ιανουαρίου 1974) ήταν Έλληνας δικηγόρος και πολιτικός. Εκλέχθηκε βουλευτής Κοζάνης με την Ένωση Κέντρου το 1964.

 Σταδιοδρομία 
Γεννήθηκε το 1920 στο Μπουγά Μαντέν (Μεταλλείο Ταύρου)Νίκος Μαραντζίδης, Γιασασίν Μιλιέτ. Ζήτω το Έθνος, Πανεπιστημιακές Εκδόσεις Κρήτης, Ηράκλειο 2001, σελ. 216. της Καππαδοκίας (οικισμός στον οποίο κατοικούσαν κυρίως Πόντιοι μεταλλωρύχοι από την περιοχή της Χαλδαίας) και μετά τη Μικρασιατική Καταστροφή και την ανταλλαγή πληθυσμών εγκαταστάθηκε οικογενειακά στην Ελλάδα. 

Σπούδασε νομικά και πολιτικές επιστήμες στο ΑΠΘ και παντρεύτηκε την Ελένη Ξιφιλίδου με την οποία απέκτησε δύο γιους. Εργάστηκε ως δικηγόρος στην πόλη της ΚοζάνηςEλληνικό who is who, 1964 και κατήλθε για πρώτη φορά σε εκλογές το 1958, χωρίς να εκλεγεί. Τελικά εκλέχθηκε βουλευτής Κοζάνης με την Ένωση Κέντρου στις εκλογές που διεξήχθησαν στις 16 Φεβρουαρίου 1964.

Τον Απρίλιο του 1966 προκάλεσε σοβαρό επεισόδιο μέσα στην αίθουσα της Ολομέλειας της Βουλής όταν γρονθοκόπησε άγρια τον βουλευτή Ιωαννίνων Ανέστη Λώρα (από τους αποκαλούμενους «Αποστάτες» της Ένωσης Κέντρου) επειδή ο τελευταίος μίλησε άσχημα για τον Ανδρέα Παπανδρέου, του οποίου ο Καστανίδης ήταν θερμός υποστηρικτής.Ελευθερία, 26 Απριλίου 1966

Κατά την περίοδο της χούντας υπέστη συνεχείς διώξεις και πέρασε από δύο στρατοδικεία.Ο «λοχαγός» που έσυρε τον «στρατηγό» στην πανωλεθρία , Κυριακάτικη Ελευθεροτυπία, 18-12-2011, ανάκτηση 26-7-2013. Ασθένησε σοβαρά καταφέρνοντας ωστόσο να αναρρώσει και να επιστρέψει στα δικηγορικά του καθήκοντα, τον Ιανουάριο του 1969.εφημερίδα "Μακεδονία", φ. 17/1/1969, σελ. 6. Πέθανε σε ηλικία 54 ετών στις 18 Ιανουαρίου 1974 και κηδεύτηκε από τον ιερό ναό Αγίου Νικολάου Πλατανιάς Κοζάνης.Μακεδονία, Κηδείαι, 19-1-1974, σελ. 8 . Γιος του είναι ο βουλευτής του ΠΑΣΟΚ και πρώην υπουργός, Χαράλαμπος Καστανίδης.

 Παραπομπές 

Κατηγορία:Βουλευτές Κοζάνης
Κατηγορία:Βουλευτές εκλεγμένοι με την Ένωση Κέντρου